runetrust/blame-folketinget-dk huggingface dataset:
Rosa Lund (EL), 2018-04-03:
Lovforslaget har som nævnt mange dele, og der er nogle af elementerne, som vi ikke er så betænkelige ved, men retten til det frie valg af forsvarer er for os en hovedhjørnesten i et retssamfund og i retsstaten, og derfor kan vi i Enhedslisten ikke støtte lovforslaget.
Keld Albrechtsen (EL), 2002-04-30:
Jeg vil godt spørge statsministeren: Er det ikke overordentlig uheldigt, at finansministeren i sidste uge afviste de beregninger, som statsministeren nu her i Folketingssalen har tilstået er korrekte? Det synes jeg er et problem, for der var jo ingen tvivl om finansministerens budskab i sidste uge.
Christian H. Hansen (DF), 2007-05-29:
Jeg vil godt sige, at når jeg hører Venstres ordfører sige, at når det handler om dyrevelfærd, har det i hvert fald ikke været skjult fra Venstres side – når man er blevet spurgt af TV-avisen, Radioavisen, når der har været citater i avisen – at man gerne ville være stram på det her område.
Karen Hækkerup (S), 2013-01-23:
Den skævvridning synes jeg sådan set det er rigtig godt at komme efter, for på en eller anden måde giver det jo ikke mening, at man går ud og siger, at man gerne vil udbyde en opgave, som er visiteret til at koste så og så meget, men når man så efterfølgende har gjort året op, så siger man i kommunen, at det egentlig blev lidt dyrere, fordi man havde mere sygefravær eller man havde andre problemer, og så bliver der i dag sendt ekstra penge til det private selskab, som har løftet opgaven, men som egentlig ikke har haft de udfordringer med sygefravær, eller hvad det kan være.
Villy Søvndal (SF), 2004-01-14:
Når jeg synes, landstallene er interessante, er det, fordi de siger noget om, at hvis ventelisten stiger, hvis den er højere end de sidst kendte ventelistetal fra 2001, de 4.900, så er der behov for en samfundsmæssig indsats, så er der brug for, at regeringen tager initiativer og ikke bare lader stå til, og det er jo derfor, det er interessant at få regeringen til at vedkende sig ansvaret.
Jens Vibjerg (V), 2008-06-03:
Så sent som, jeg tror, det var her til morgen, læste jeg også, at man selv på Læsø nu ikke kunne skaffe arbejdskraft, og hr. Bjarne Laustsen må da være enig i, at i en tid, hvor så mange virksomheder mangler arbejdskraft - vi har under 50.000 ledige, og mange af dem er på vej fra et job til et andet kan det ikke være rimeligt, at vi har et system, hvor man kan gå på supplerende dagpenge livet igennem.
Lene Espersen (KF), 2004-11-23:
Jeg gjorde selv det i går, at jeg talte med den kommissær, der har ansvaret for dyrevelfærd, den nye cypriotiske kommissær, der hedder Markos Kyprianou, og jeg tror på, at et pres på ham, samtaler med ham og et pres fra Europa-Parlamentet, der jo slet ikke blev hørt om det nye forslag, kan medvirke til, at det her nok skal komme på dagsordenen igen.
Inger Støjberg (V), 2017-02-09:
Jeg må nok også skuffe fru Johanne Schmidt-Nielsen en lille smule, for det er klart, at det i første omgang er inden for forligskredsen, man diskuterer den slags, og det er jo sådan, at Enhedslisten konsekvent står helt uden for stramninger, når det handler om udlændingeområdet, fordi man ønsker at føre en slap udlændingepolitik.
Holger K. Nielsen (SF), 2009-12-11:
De svar, vi fik fra statsministeren i Folketinget på det pågældende tidspunkt, efterlod tvivl om, hvorvidt man havde viden om, at USA ikke ville overholde sine folkeretlige forpligtelser – hvad der er helt tydeligt at USA ikke ville gøre på baggrund af en række udtalelser om fortolkningen af Genèvekonventionerne, der kom fra den daværende forsvarsminister Rumsfeld på et tidspunkt og såmænd også fra George W. Bush.
René Christensen (DF), 2014-12-12:
Jeg vil egentlig bare spørge ordføreren, der virker meget uenig med Liberal Alliance, Venstre og Konservative og sådan siger, at det, der skete førhen, også med Dansk Folkepartis stemmer, var meget værre: Er det ikke korrekt forstået, at den her regering og også den tidligere regering, som SF også var en del af, netop lavede selskabsskattelettelser på 4 mia. kr. efter fuld indfasning?
Per Ørum Jørgensen (KF), 2006-12-01:
Men jeg mener, og det kan godt være at hr. Ole Vagn Christensen er uenig med mig i det, at der også ligger en meget, meget stor informationsindsats i bestræbelserne på at få knækket kurven, når det gælder overvægt, og at få fat i de forældre og gøre dem klogere på kostvaner, så forældrene også går ind og tager det ansvar, som de naturligvis har, for, hvordan deres børns livsstil og forhold til kostvanerne er.
Jakob Ellemann-Jensen (V), 2020-01-21:
En af de allerstørste opgaver – det ved vi godt – er klimaet, og vi har i fællesskab sat os et ambitiøst mål både for 2030 og for 2050, og en troværdig klimapolitik kræver mere og andet end ord om mål, for den kræver også vilje og den kræver også penge.
Klaus Kjær (DF), 1999-11-12:
Som også tidligere ordførere har bemærket, er forslaget fra Kristeligt Folkeparti delt op i tre punkter, og jeg kan så tilkendegive, at vi kan støtte det første punkt, hvorefter man fritages for boafgift, hvis der påhviler brugs- eller indtægtsnydelse til formuen eller formuegodet. Vi kan også støtte det andet punkt, sådan at dødsboet fritages for beskatning.
Benny Engelbrecht (S), 2020-05-05:
Det er jo også derfor, at finansministeren har lagt op til, at det, vi gør på den korte bane, er at holde hånden under arbejdspladser og lave de hjælpepakker, som vi har indgået aftale om i et bredt fællesskab, og at vi så på den anden side af det også kan begynde at investere i det lidt længere perspektiv.
Anders Samuelsen (LA), 2011-12-15:
Altså, sagen er vel den, at hvis den her europagt skal have en virkning, er det nødt til at være sådan, at man kan sanktionere over for de enkelte medlemslande, såfremt de ikke lever op til de krav, der skal skabe den tryghed og troværdighed i europæisk økonomisk politik, så vi får løst gældskrisen.
Kristen Touborg (SF), 2008-01-09:
Det, der blev sagt på de åbne møder på det tidspunkt fra Dansk Folkepartis ordførers side, var igen og igen, at »regeringen havde lovet«, og der er det så, at jeg i hvert fald bebrejder Dansk Folkeparti, at man ikke tog konsekvensen af det, der var lovet, men at man igen og igen lod sig løbe over ende og bare fandt sig i, at regeringen ikke opfyldte de løfter, den havde givet.
Pernille Rosenkrantz-Theil (S), 2020-05-20:
Nu sidder en af mine kolleger på området i salen i dag, og jeg kan sige, at det samme har gjort sig gældende på de videregående uddannelser, og på begge områder har vi fundet løsninger på det ved at sørge for, at man på både ungdomsuddannelser og videregående uddannelser får adgang til mere vejledning, fordi der opstår rigtig mange tvivlsspørgsmål på ryggen af det her.
Svend Auken (S), 1998-12-08:
Men ikke mindst landbruget har jo en særlig interesse i, at det lige netop er i de områder, som har særlig interesse med hensyn til drikkevand, man iværksætter beskyttelseforanstaltninger. Hvis det ikke var tilfældet, havde vi efter amternes vurdering i givet fald været nødt til at beskytte helt op til en tredjedel af det samlede areal.
Keld Albrechtsen (EL), 2000-05-25:
Det blev bl.a. til en lov om fjernelse af retten til familiesammenføring for unge under 25 år, en lov, som reelt er ren diskrimination, og som allerede nu alvorligt har skadet Danmarks internationale anseelse og ført til, at man bl.a. i Holland og USA nu taler om, at Danmark jo gør det, som den højreradikale østriger Jörg Haider gerne ville kunne gøre i Østrig, hvis han ellers kunne få flertal for det i parlamentet i Østrig.
Carl Valentin (SF), 2024-05-07:
Jeg var særlig glad for, at ordføreren løftede blikket og debatten lidt i forhold til også at få nævnt, at en måde at bekæmpe risikoen for spredningen af smitsomme sygdomme i vores samfund på også er at reducere det konventionelle dyrehold, og at de her produktionsformer, hvor man har rigtig mange dyr samlet på meget lidt plads, danner nogle ret lukrative vilkår for smittespredning.
Mette Bock (LA), 2017-03-21:
Det er en udvikling, som er i fuld gang, og jeg synes faktisk, at den her lille krølle, som har været meget, meget vigtig i forhold til lige præcis Flensborg Avis, sådan set også er med til at pege på, at vi nok trænger til en modernisering af hele det samlede kompleks, vi har, omkring mediestøtten.
Irene Simonsen (V), 2007-01-10:
Men jeg har selv den klare holdning sammen med hovedparten af Venstres gruppe – langt, langt hovedparten – at det her jo sådan set også er en gave, vi giver, for sådan kan man også se det, nemlig en gave i form af en startpakke: Vi giver dig en masse informationer om Danmark, vi hjælper dig, allerede inden du kommer til landet til – det siger jeg sådan i overført betydning – at kunne spørge om vej, når du står i lufthavnen.
Keld Albrechtsen (EL), 1998-04-03:
Når det gjaldt hormonbøfferne, turde man godt indføre et forbud, selv om amerikanerne protesterede og indbragte sagen for WTO, hvor man nu i øvrigt står med problemer, hvad man jo kunne forvente, når det er WTO. Man har altså ikke virkelig villet gribe fat om ondets rod og fører nu en lang og besværlig kamp i EU for at få forbudt nogle flere vækstfremmere.
Ole Stavad (S), 2000-10-10:
Ja, helt på samme måde, som det er en gensidig aftale om, at hvis belgiere, der får pension fra Belgien, bor i Danmark, så bliver de beskattet i Belgien, eller hvis danskere bor i Belgien, så bliver de beskattet i Danmark, hvis de får dansk pension, og derfor hænger det sammen.
Kamal Qureshi (SF), 2005-05-11:
Det kan godt være, at vi kan diskutere, hvad frihed er for en størrelse, men kunne vi ikke i det mindste blive enige om, at det her forslag vil give trossamfundene større frihed til selv at bestemme i deres eget hus, selv at kunne træffe en beslutning om, hvorvidt de vil vie homoseksuelle eller ej?
Jacob Buksti (S), 1998-03-27:
Med Fremskridtspartiets forslag om fri husleje gives huslejen fri ved genudlejning, og der vil derfor efter en årrække være opstået et boligmarked uden nogen form for huslejeregulering, hvilket indebærer en samfundsmæssig omfordeling, som intet socialt ansvarligt parti kan medvirke til.
Lene Espersen (KF), 2007-01-17:
Fyrværkerilovgivningen hører under Økonomi- og Erhvervsministeriets område, og Økonomi- og Erhvervsministeriet har i anledning af spørgsmålet oplyst, at man ikke kan anbefale, at der gennemføres en frit lejde-aktion for ulovligt fyrværkeri.
Per Clausen (EL), 2010-03-05:
Jeg tror bare, at man må erkende, at hvad enten man træffer beslutning om at sætte noget i værk, eller man ikke træffer nogen beslutninger, så påvirker man, hvordan fremtiden bliver på det her område ganske meget, og så vil jeg foretrække, at man gør det ud fra en bevidst beslutning.
Mattias Tesfaye (S), 2022-03-02:
Altså, jeg tænker: Politisk kan vi da ikke stå og sige, at et barn, som er blevet løst fra sit eget statsborgerskab som følge af forældrenes beslutning, og som bagefter så vil miste sit danske statsborgerskab som følge af forældrenes svig, pludselig skal stå statsløs.
Sofie Lippert (SF), 2024-05-08:
Regeringen har så påpeget, at studerende med handicaptillæg får 12 ekstra klip, men det er kun 25 pct. af de studerende, som modtager SPS, der også modtager handicaptillæg, og dermed er det 75 pct. af de studerende med funktionsnedsættelse og SPS-støtte, der ikke gør og altså nu får mindre fleksibilitet.
Birte Weiss (S), 2000-02-22:
Det, der er vores opgave som politikere, er naturligvis at sørge for, at nye, fremragende teknologiske muligheder rent faktisk også bliver nyttiggjort til gavn for det enkelte menneske og også til gavn for samfundet, sådan at det bliver bedre i stand til at klare de økonomiske udfordringer og dermed også den konkurrence, vi naturligvis også altid vil være i med andre lande.
Helle Sjelle (KF), 2007-04-25:
Vi synes til gengæld, det er fornuftigt, at justitsministeren nu lægger op til at ville indskærpe over for de andre ministerier, at hvor det er relevant, er ministerierne faktisk allerede i dag forpligtet til at redegøre for de sundhedsmæssige konsekvenser af et lovforslag.
Karen Ellemann (V), 2010-02-03:
Til den første del af spørgsmålet vil jeg sige: Nej, jeg har heldigvis ikke glemt, hvordan det er at sidde med det politiske ansvar ude i kommunalbestyrelsen, ansvaret for den samlede kommunale økonomi, ansvaret for hele forebyggelsen, som jo ligger ude i kommunerne, og den vigtige prioritering, der foregår i enhver budgetlægning.
Martin Henriksen (DF), 2018-05-08:
Jeg vil bare stille spørgsmålet en gang til, for jeg synes ligesom hr. Marcus Knuth, at det klinger en anelse hult: Er fru Aleqa Hammond ikke bekymret for, at der i fremtiden vil være flere grønlændere, som, når de kommer til Danmark, vil have behov for danskundervisning, fordi man politisk på Grønland arbejder på at svække det danske sprog?
Kristian Thulesen Dahl (DF), 2000-08-24:
Larsen-Jensen for at referere fra et Ritzautelegram, som viser, at den konklusion, han efterfølgende så når frem til, er fuldstændig forkert. Altså, det er jo rigtigt, som hr. Jann Sjursen har sagt, at skal der skabes flydende valutakurs over for euroen efter et nej den 28. september, og skal der devalueres, så er det bl.a. Socialdemokraterne, der skal ønske det og gå ind for det og ville stemme for det her i Folketinget, og det har jeg altså ikke hørt nogen signaler om.
Thomas Jensen (S), 2011-05-03:
Og der er mit spørgsmål så her: Mener ministeren virkelig, at vi ved at centralisere det her og ved at vente 2 år imødekommer de folk, der måske har lidt svært ved at læse og skrive, og de pensionister, som f.eks. gerne vil have en hjælpende hånd lokalt i deres kommune?
Lisbeth Bech Poulsen (SF), 2013-12-18:
Det starter jo tidligt, det starter med, at vi også får nogle meget dygtige børn og unge, og det er jo baggrunden for folkeskolereformen, det er baggrunden for erhvervsuddannelserne, for der er for mange børn og unge, som ikke lærer nok i dag, og som får det rigtig svært i fremtiden.
Lone Dybkjær (RV), 2010-03-26:
Jeg synes ikke, at den argumentation, som ministeren anvender, er specielt god, fordi ministeren jo i princippet siger, at sådan har det altid været, og sådan skal det blive ved med at være – altså plejerargumentet – og det er efter min opfattelse nu ikke noget særlig godt argument.
Anne Baastrup (SF), 2001-05-18:
Vi kører stadig væk rundt i det gamle system med et erhvervssygdomsudvalg, der er bundet af nogle meget, meget snævre betingelser, med en erhvervssygdomsliste, der baserer sig på de gammeldags erhvervssygdomme, med en mere og mere rigid fortolkning af, hvad en ulykke er.
Poul Nødgaard (DF), 1999-04-14:
Dansk Folkeparti afviser således lovforslaget, men håber meget - og her må Kristeligt Folkeparti gerne lytte godt efter - at man vil arbejde videre med de tanker, der ligger bag forslaget, og jeg har her fremført, hvordan man kunne klare det ad frivillighedens vej.
Ole Birk Olesen (LA), 2019-10-22:
Men hvis man nu kunne nå ind til kernen hos hr. Rune Lund, hvor han sådan virkelig svarede på spørgsmålet, er der så slet ikke den tvivl hos hr. Rune Lund, at den tvangskollektivisering af produktionsmidlerne, som Enhedslisten ultimativt ønsker at gennemføre, vil føre til et fattigere samfund, ligesom vi har set det i andre lande, hvor man har gjort det samme – alle steder i verden til alle tider – således at Enhedslisten i en kommende finanslovsforhandling, hvor Enhedslistens drømmesamfund var blevet gennemført, slet ikke ville have de midler til rådighed, som man her i dag står og siger at man skal bruge på alt muligt godt?
Finn Sørensen (EL), 2018-11-09:
Så jeg vil gerne være helt sikker på, om jeg har forstået ministerens svar rigtigt, altså at et enkelt parti i 2020 kan blokere for en stigning i pensionsalderen, uanset om stigningen i den gennemsnitlige levealder egentlig dikterer, at pensionsalderen skal hæves til 69 år.
Ole Stavad (S), 2005-06-16:
Det, der jo bare er det helt utrolige, er, at fru Inger Støjberg, Venstrefolk og andre, der står bag denne konstruktion, påstår, at det har nogle bestemte virkninger, men på intet tidspunkt har de været parat til at dokumentere noget som helst, sådan at det, vi står med her ved tredje behandling og skal vedtage, er et meget, meget afgørende lovforslag på vores sundhedsområde, men også på andre områder, og vi mangler sådan set overhovedet viden om, hvad der kommer til at ske.
Simon Emil Ammitzbøll (LA), 2012-05-22:
Det var noget, man kunne gøre sig lidt morsom over, men det var jo ikke, fordi man egentlig havde et ønske om at gøre noget ved det virkelige problem, nemlig der, hvor der gives en dispensation, der tillader, at skatteydernes penge bruges til at fremme ansættelsen af en person af et bestemt køn.
Margrethe Vestager (RV), 2012-02-08:
Jeg ved ikke, om der konkret sidder en fuldmægtig eller en kontorchef og arbejder på det i dette sekund, men jeg kan sige, at i de her dage er Justitsministeriet i gang med en vurdering af, om Danmark kan tilslutte sig finanspagten, uden at der er tale om suverænitetsafgivelse.
Alex Ahrendtsen (DF), 2012-03-28:
Hvilke tiltag har ministeren i støbeskeen for at støtte Uddannelsescenter Holstebro, som af Ligebehandlingsnævnet er blevet dømt til at betale 75.000 kr. i erstatning til en muslimsk ernæringsassistent, der ikke ville smage på maden, og hvad er ministerens holdning til nævnets mildt sagt besynderlige afgørelse?
Eva Flyvholm (EL), 2018-12-14:
Men, altså, som udgangspunkt kan vi fra Enhedslisten side ikke støtte det her forslag, fordi jeg faktisk synes der sker en forskydning af en diskussion, som jeg til en hver tid synes vi skal have i Folketingssalen, over til Udenrigspolitisk Nævn, som trods alt er omgivet af noget mere hemmeligholdelse.
Karina Adsbøl (DF), 2015-05-19:
I en del af landets kommuner har borgerne hidtil i forskelligt omfang betalt personalets ledsagerudgifter i forbindelse med ferie og udflugter m.v. Da det her drejer sig om kommunernes serviceniveau, er der ofte en række udfordringer, i forbindelse med hvilken hjælp man kan få, og det afhænger ofte også af, hvor man bor.
Martin Lidegaard (RV), 2014-11-28:
Vi har jo, for så vidt angår nogle af de steder, hvor vi er urolige over, om der er foregået ting, der ikke skulle have foregået, nedsat en egentlig kommission, der skal kigge på den del af vores Afghanistanindsats, den såkaldte Irakkommission, der også behandler elementer af vores Afghanistanindsats.
Lene Espersen (KF), 2005-12-09:
Det samme gælder tv-overvågning af pengeog vekselautomater samt pengetransportbiler i det omfang, overvågningen er indrettet sådan, at den alene er rettet mod personer, som befinder sig i umiddelbar nærhed af den overvågede automat eller pengetransportbil, og overvågningen foretages af den, der har rådighed over automaten eller køretøjet.
Line Barfod (EL), 2010-10-12:
Jeg vil gerne høre, om hr. Bent Bøgsted er enig med Venstres ordfører i, at det er intelligent at skære på arbejdsmiljøet, altså om Dansk Folkeparti mener, at arbejdsmiljøet er et godt sted at skære, hvis man gerne vil have, at det skal gå bedre i Danmark?
Christine Antorini (S), 2010-11-17:
Jeg synes, at ministerens svar viser det, der er problemet, nemlig at når ministeren nu i trekvart år har valgt ikke at starte forhandlinger, ikke at invitere bredt, bortset fra dem, som ikke lige siger ministeren imod, så sker der jo det, at det bliver noget meget ufrugtbart mundhuggeri, som ministeren leverer fra talerstolen lige nu.
Peter Kofod (DF), 2023-05-04:
Hvis man så også stod i en situation, hvor der var en ny vurdering fra Justitsministeriet, i forhold til om der var luft inden for grundlovens rammer, og de to ting gik godt, jamen så ville vi jo stå i den situation, at det alene var op til et politisk flertal, om man skulle realisere det her.
Mette Frederiksen (S), 2016-12-13:
Jeg forstår, at regeringen måske ønsker at udfordre den aftale, vi i øvrigt har haft igennem rigtig mange år, om, at udlændinge ikke skal købe sommerhuse i Danmark, og jeg spørger egentlig mest af alt af interesse: Hvorfor i alverden sætte det over styr?
Lisbeth Bech Poulsen (SF), 2018-12-11:
Mit og nogle af mine kollegaer i oppositionens argument i de forhandlinger, som ordføreren – det skal retfærdigvis siges – ikke var en del af, var, at hvis det ikke kun skal være ord, bliver man nødt til at forpligte hinanden på det, eventuelt sætte nogle delmål op og sige, at vi bevæger os langsomt derhen.
Morten Messerschmidt (DF), 2021-10-28:
Når hr. Ole Birk Olesen skal helt til Rusland og Mellemøsten, skyldes det jo, at Danmark ikke er det eneste land, der har truffet den her beslutning, og at vi altså har sagt, at vi gerne vil være med på den trend, den bevægelse, men jo ikke fuldstændig omkostningsfrit.
Else Theill Sørensen (KF), 2003-04-10:
Det er ikke en, vi andre kunne drømme om at træde ud på. Derfor er det heller ikke særlig passende, at vi alle sammen skal stå og forklare, hvordan vi kan undgå noget, som fru Tove Videbæk mener er et eller andet skrækscenarie, der kan opstå. Med hensyn til forskningens behov: Det kan da godt være, at der opstår et større behov, men det, vi giver lov til, er altså at forske i de tiloversblevne æg
Kristian Thulesen Dahl (DF), 2001-01-31:
Det, der har været regeringens udgangspunkt, var, at man skulle bygge bro, har vi forstået, mellem ja- og nejsiden, og at det eneste middel, regeringen så lagde frem som regeringens element for at bygge bro mellem ja- og nejsiden, var den hvidbog, som man agtede at få skrevet til udgivelse her i det sene forår eller i forsommeren senere her i år 2001. Jeg vil derfor gerne på den baggrund bede udenrigsministeren bekræfte, som jeg har skrevet i spørgsmålet, at indholdet i regeringens kommende hvidbog om EU ville skulle fremlægges af regeringen, uanset om det var blevet et ja den 28. september sidste år, og så redegøre præcist for også fra den nye udenrigsministers side her, hvordan vi skal opfatte den såkaldte hvidbog som et vigtigt element i brobygningsarbejdet mellem jaet og nejet som en følge af nejet den 28. september sidste år.
Mike Legarth (KF), 2014-12-17:
Vi vil gerne reducere det offentlige forbrug, og så vil vi lade væksten komme fra det private erhvervsliv, og derfor er det jo, at vi igen og igen henstiller til og appellerer til, at der bliver søsat direkte investeringer i det private erhvervsliv, så det kan vokse, så den offentlige sektor bliver mindre, i takt med at den private sektor vokser.
Sandy Brinck (S), 2002-05-17:
Ud over de her seks ændringsforslag, som er kommer under behandlingen af lovforslaget, kan vi så forstå på ErhvervsBladet den 13. maj, at ministeren i løbet af sommeren vil vurdere, hvorvidt denne her skattefrihed også skal gælde selvstændige erhvervsdrivende.
Ole Glahn (RV), 2006-02-01:
Vi konstaterer, at der er foregået en kraftig udvikling i den internationale handel på det her område, sådan at vi ud over de indenlandske transporter, som for en del år siden var det mest almindelige, nu er oppe på, at man transporterer ca. 25 mio. svin om året og ca. 800.000 kreaturer om året.
Peter Skaarup (DF), 1999-05-26:
Så vil jeg også godt lige sige, at med hensyn til det juridiske grundlag - henholdsvis for, om Danmark er i krig eller der er tale om en væbnet konflikt - er det altså min opfattelse efter udenrigsministerens besvarelse af et spørgsmål, jeg havde stillet i Folketinget, at det er sådan, at de juridiske konsekvenser sådan set er de samme, når det gælder mulighederne for internering, og når det gælder mulighederne for et forhøjet beredskab i Danmark og andre ting.
Lene Espersen (KF), 2007-04-18:
Og der ser jeg sådan set to helt centrale ting som afgørende for, at man får et bedre afsæt til at bekæmpe narko: Den ene er naturligvis, at de behandlingstilbud, der skal være, så også kommer ude i kommunerne, så de unge, der erkender, at de har et problem, har nemt ved at søge et sted hen, hvor de kan blive hjulpet med at slippe af med det.
Hans Christian Schmidt (V), 2023-11-03:
Lovforslaget bygger jo på en grundig evaluering af planloven, som også min kollega lige var inde på, og en lang række myndigheder og interessenter har bidraget til den evaluering, og med lovforslaget gennemføres der flere elementer fra den politiske aftale fra juni 2022 som opfølgning på evalueringen.